बच्चों को सही मार्गदर्शन मिले तो लक्ष्य उनसे दूर नहीं : गणेशन
बच्चोंमें प्रतिभा की कोई कमी नहीं है, बस उनका मार्गदर्शन करने की जरूरत है। सही मार्गदर्शन मिल जाए तो बच्चे अपने लक्ष्य को आसानी से पा सकते हैं। यह बात डीसी डाॅ. जे. गणेशन ने कही। वह स्थानीय पंचायत भवन में ‘विचार से रचना तक आयोजित’ कार्यक्रम के समापन अवसर पर बच्चों को संबोधित कर रहे थे।
उन्होंने कहा कि जीवन में जो भी बनना है। उसका लक्ष्य तय कर लें तथा कदम बढ़ाते रहें, मंजिल आपको मिलना निश्चित है। उन्होंने कहा कि वह पूरा प्रयास करेंगे कि जिले में ऐसे कार्यक्रमों के लिए नियमित सेटअप लगाया जाए, जिससे बच्चों की प्रतिभा में निखार लाया जा सके। कार्यक्रम में नगराधीश सतीश कुमार ने कहा कि एक अध्यापक को अच्छा गुरु एक बच्चा बनाता है। क्योंकि बच्चे में प्रश्न पूछने की शक्ति होती है। जैसी परिस्थिति हो जीवन को उसके अनुकूल जीने की काबलियत होनी चाहिए। इस कार्यशाला के बारे में कहा कि जो भी आपने यहां पर सीखा है, उसे निरंतर अपने जीवन में ढालें, क्योंकि सीखी हुई चीज कभी बेकार नहीं जाती है। इस दौरान डीसी उन्होंने बच्चों को सम्मानित किया।
100 छात्राओं को सम्मानित किया
इससेपहले विकास भवन में डीसी ने बच्चों द्वारा बनाए गए विज्ञान के मॉडलों को भी देखा। कार्यशाला में भाग लेने वाले सभी 100 छात्राओं को प्रमाण पत्र देकर सम्मानित किया। माॅडल में वर्षा के पूर्वानुमान, न्यूज डिसप्ले, मिनी मनी लॉकर विद् सेंसर, ड्रॉन, रंगोली विद् म्यूजिक तथा साइंस से संबंधित अन्य मॉडल शामिल थे। इस अवसर पर प्रशिक्षणाधीन आईएएस अधिकारी मुनीष शर्मा, जिला शिक्षा अधिकारी आशा मुंजाल, हरप्रीत कौर सपरा, डॉ. अंजन घोष, गगनदीप, निर्भय, वरुण आदि मौजूद रहे।
बच्चोंके साथ साझा किए विचार : डीसीने बच्चों को कहा कि जब मैं छोटा था। मेरे घर के सामने सब्जी मंडी लगा करती थी उस सब्जी मंडी में हर रोज सुबह डीसी बैग लेकर सब्जी खरीदने आते थे। उनके इर्द-गिर्द काफी लोग रहते थे। उनको देखकर मैंने सोचा के मैं भी ऐसा बनूंगा। इसके लिए मैंने खूब मेहनत की, क्योंकि मेहनत कभी बेकार नहीं जाती है। यहीं नहीं डीसी ने यहां पर यह भी बताया कि साइकोलॉजी में उनके देश में सबसे ज्यादा नंबर थे, इसके पीछे उनकी एक ही सोच थी जब दूसरा व्यक्ति कामयाबी हासिल कर सकता है तो मैं क्यों नहीं।
करनाल. बच्चोंको सम्मानित करते डीसी डॉ. जे. गणेशन अन्य।
hin_Deva hin_Deva hin_Deva awa_Deva hin_Deva hin_Deva awa_Deva